Saglasno članu 54 stav 1 tačka 29 Statuta Glavnog grada ("Sl. list CG - opštinski propisi” br. 8/19), Skupština Glavnog grada Podgorice, na sjednici održanoj dana 4. maja 2021. godine, razmatrala je Izvještaj o radu Javne ustanove Dnevni centar za djecu i omladinu sa smetnjama i teškoćama u razvoju - Podgorica za 2020. godinu i na osnovu člana 124 Poslovnika Skupštine Glavnog grada (“Sl. list CG - opštinski propisi”, br.31/19,16/20 i 43/20), donijela sljedeće

OCJENE I ZAKLJUČAK

OCJENE

Osnovna djelatnost Javne ustanove Dnevni centar za djecu i omladinu sa smetnjama i teškoćama u razvoju – Podgorica je pružanje usluga podrške za život u zajednici koja ima za cilj zaštitu, promociju i unapređenje prava djece i omladine sa smetnjama i teškoćama u razvoju, njihovu socijalizaciju i integraciju u zajednici, prilagođeno obrazovanje i osposobljavanje za što veću samostalnost u dnevnim aktivnostima, zavisno od očuvanih sposobnosti korisnika, kao i elementarnu socijalnu i medicinsku rehabilitaciju u cilju povećanja i održavanja funkcionalnih sposobnosti.

Unapređenje opšteg kvaliteta života djece i omladine sa smetnjama i teškoćama u razvoju je prepoznato kao prioritetni cilj svih programskih aktivnosti realizovanih tokom 2020. godine, a usluga sama po sebi je usmjerena na podržavanje ostanka korisnika u porodici, pri čemu se podstiče razvoj i korišćenje očuvanih potencijala uz razvijanje vještina važnih za svakodnevni život. Aktivnosti sprovedene u izvještajnom periodu imale su za cilj održavanje i podizanje nivoa sposobnosti djece i omladine sa smetnjama i teškoćama u razvoju, stručni tretman, podsticanje senzibilnijeg odnosa sredine prema potrebi za njihovim većim uključivanjem u zajednicu kroz inkluzivne programe i aktivnosti u lokalnoj sredini i pružanje podrške njihovim porodicama, a u cilju boljeg i kvalitetnijeg funkcionisanja u društvu.

Svakodnevni rad sa korisnicima u izvještajnoj godini se sprovodio kroz: dnevni boravak (redovni cjelodnevni, povremeni cjelodnevni, poludnevni), individualni i grupni rad sa djecom i omladinom, fizičke aktivnosti i fizikalne terapije, uslugu prevoza korisnika, ishranu (dva obroka i užina),njegu i održavanje lične higijene, saradnju sa roditeljima, a posebno tokom organizovanja rada na daljinu usled proglašenja pandemije COVID-a 19, bila je dodatna stručna pomoć djeci sa smetnjama u razvoju koja pohađaju vaspitno-obrazovne ustanove.

Individualni planovi rada sa korisnikom i dosije svakog korisnika, rađeni su u skladu sa Pravilnikom o bližim uslovima za pružanje i korišćenje, normativima i minimalnim standardima usluga podrške za život u zajednici. Za svakog korisnika određene su evaluacije individualnih planova i dodatne stručne procjene kojima su definisane prioritetne oblasti rada, konkretne aktivnosti i očekivani rezultati koji se teže postići.

Dnevne aktivnosti su određene unaprijed predviđenim godišnjim, mjesečnim i nedeljnim planom rada kao i ritmom dana za konkretnog korisnika odnosno grupu, a obuhvataju grupni rad, individualizovani rad sa korisnicima u okviru grupe i individualni rad sa korisnicima na osnovu individualnog plana rada. Sve aktivnosti u koje su uključeni korisnici, sistematizovane su i osmišljene planski kako bi se ostvarili očekivani rezultati. U radu sa korisnicima uključeni su stručnjaci različitih profila.

Usled proglašenja pandemije korona virusa, došlo je do privremene obustave rada u JU Dnevni centar dana 16.03.2020.godine, kada se pristupa realizaciji aktivnosti pod izmijenjenim okolnostima.

U periodu privremene obustave rada formirana je Viber zajednica kao način razmjene iskustava i pružanja podrške roditeljima gdje se objavljuju opšte smjernice i edukativni materijali koji mogu biti od pomoći za rad u kućnim uslovima. Materijali su na nedeljnom nivou dostavljani roditeljima putem Viber zajednice, e-maila, društvenih mreža, a na sajtu JU Dnevni centar su redovno objavljivane opšte preporuke za roditelje i korisnike, socijalne priče, kao i edukativni materijali iz oblasti specijalne edukacije koji mogu biti od koristi roditeljima tokom samoizolacije za organizovanje aktivnosti sa djecom od kuće.

U cilju unapređenja i podsticanja otvorene komunikacije, stručni radnici su roditeljima pružali mogućnost davanja informacija i konsultacija na koji način su bili redovno i blagovremeno informisani o svim promjenama u razvoju vještina, ponašanju, ili zdravstvenom stanju koje bi članovi stručnog tima uočili kod korisnika.

U toku izvještajne godine, JU Dnevni centar je za sve zaposlene omogućila stručno usavršavanje sa ciljem održavanja i unapređivanja profesionalnih kompetencija i podizanje nivoa kvaliteta rada sa korisnicima. Nastavljena je profesionalna i kvalitetna saradnju sa drugim dnevnim centrima u Crnoj Gori, Ministarstvom rada i socijalnog staranja, Zavodom za socijalnu i dječju zaštitu, osnovnim školama, Centrom za socijalno rad, nevladinim organizacijama kao i sa svim drugim relevantnim institucijama, organizacijama i subjektima koje su od značaja za mogućnost postizanja naprednijeg rada, a sve u cilju zadovoljavanja potreba korisnika i ostvarivanja njihovih prava kroz domen jačanja

Sve djelatnosti sprovedene su planski i organizovano, što je doprinijelo kvalitetnom pružanju usluge korisnicima. Organizovanjem obuka i stručnih posjeta za osoblje JU Dnevni centar, stavljen je akcenat na jačanje profesionalnih kapaciteta svih zaposlenih.

Upravni odbor je u toku 2020. godine održao sedam sjednica, na kojima su donijete odluke koje su od značaja za rad JU Dnevni centar.

Javna ustanova Dnevni centar, na dan 31.12.2020. godine, imala je 10 zaposleni, a u okviru realizacije Programa javnog rada angažovana su i tri saradnika u cilju kvalitetnijeg pružanja usluga.

Usled i privremene obustave rada JU Dnevni centar je pristupio prilagođavanju svog rada novonastalim okolnostima, na način da je upotrebom savremenih tehnologija organizovao rad na daljinu preko kamera, društvenih mreža i online platformi kako bi nastavio sa ostvarivanjem ciljeva predviđenih programom.

Nakon nastavka sa radom, JU Dnevni centar poštujući epidemiološke mjere nastavlja sa individualnim radom kao i radom u manjim grupama.

ZAKLJUČAK

Usvaja se Izvještaj o radu Javne ustanove Dnevni centar za djecu i omladinu sa smetnjama i teškoćama u razvoju - Podgorica za 2020.godinu.

Broj:02-016/21-473

Podgorica, 4. maja 2021.godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**